﻿THE ROMANIAN ORTHODOX METROPOLIA OF THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net Biserica Sfântul Nicolae vă invită să participați sâmbătă, 20 octombrie 2018, la o seară duhovnicescă , având ca invitat special pe părintele Ieremia de la Mănăstirea Putna Temele vor fi: „Cum să păstrăm credința vie și lucrătoare în vremurile acestea?”, „Provocările timpurilor moderne și posibile răspunsuri/ soluții creștine la ele” PROGRAMUL LITURGIC ÎN SĂPTĂMÂNA 8 - 14 OCTOMBRIE Miercuri 10 OCTOMBRIE: Acatistul Sfântului Gheorghe 6 30 PM Vineri 12 OCTOMBRIE: Acatistul Sfântului NICOLAE 6 30 PM Sambata 13 OCTOMBRIE : Utrenie , Sfânta Liturghie și Parastas 8 30 AM Vecernie 6 30 PM Duminica 14 OCTOMBRIE: SFÂNTA CUV PARASCHEVA Utrenie și Sfânta Liturghie 8 30 AM Preot Paroh: Marius Daniel Dumitrescu 917 592 2571 – mobil EVANGHELIA DIN DUMINICA A 20-A DUPA RUSALII n vremea aceea S-a dus Iisus într-o cetate numită Nain şi împreună cu El mergeau ucenicii Lui şi mulţime mare Iar când S-a apropiat de poarta cetăţii, iată scoteau un mort, singurul copil al mamei sale, şi ea era văduvă, iar mulţime mare din cetate era cu ea Şi, văzând-o Domnul, I s-a făcut milă de ea şi i-a zis: Nu plânge! Atunci, apropiindu-Se, S-a atins de sicriu, iar cei ce-l duceau s-au oprit Şi a zis: Tinere, ţie îţi zic, scoală-te! Iar cel ce fusese mort s-a ridicat şi a început să vorbească, iar Iisus l-a dat mamei sale Şi frică i-a cuprins pe toţi şi slăveau pe Dumnezeu, zicând: Proroc mare S-a ridicat între noi şi Dumnezeu a cercetat pe poporul Său (Luca 7, 11-16) Î mu Umbra si lumina din mine Atât viaţa, cât şi omul sunt plini de contradicţii Cel puţin aşa pare ochilor noştri, incapabili să vadă adevărul mai adânc al lucrurilor Foarte probabil ca toate să se mişte într-o armonie neînţeleasă ce viază în deplinătatea ei doar ca revelaţie Niciodată ca o tâlcuire raţională, ci ca o experienţă dincolo de cuvânt sau raţiune şi de proiecţiile minţii Omul nu este doar o singură realitate, ci un spectru format din realităţi diferite, care se manifestă într-o singură prezenţă plăsmuită în mod unitar Acelaşi lucru se întâmplă şi cu calităţile sale interioare Un om poate fi în acelaşi timp şi bun, şi rău Sfânt şi diabolic Calm şi mânios, raţional şi iraţional, împăciuitor şi tulburător, mincinos şi sincer, iar contradicţiile sunt fără număr Aceste laturi contradictorii ale omului nu au putut fi încadrate armonios în morala societăţii De multe ori au fost sufocate, au fost îngropate, dar au sfârşit prin a creşte în inimile oamenilor şi în viaţa societăţii Acesta este poate şi cel mai mare eşec al civilizaţiei contemporane, numită de Freud civilizaţie a nefericirii, care reuşeşte să orienteze capacităţile luminoase ale omului spre creativitate tehnologică şi culturală, dar nu reuşeşte să accepte, terapeutic, realităţile întunecate ale existenţei omeneşti, acestea rămânând nevindecate Dimpotrivă, sunt expulzate în întunericul nefiinţei Deoarece oricărui lucru pe care nu-l conştientizăm şi nu-l luminăm şi nu-l întruchipăm într-un cuvânt sau raţiune îi permitem să trăiască şi să lucreze subteran, insidios, maliţios şi autodistrugător în viaţa noastră O mare parte a disfuncţionalităţilor psihice ce se răspândesc continuu în epoca noastră se datorează acestui refuz de a ne accepta contradicţiile, adică neputinţei de a recunoaşte că în noi trăieşte [pe lângă cel civilizat] şi un sălbatic cu apucături primitive Desigur, această negare a dimensiunii contradictorii a persoanei umane naşte o mulţime de probleme atât în viaţa noastră socială şi culturală, cât şi în orizontul personal al fiecărui om Impăcarea omului cu sine însuşi este una dintre caracteristicile fundamentale ale armoniei omului şi ale păcii sociale Impăcare nu înseamnă în nici un caz amnistia greşelilor şi a eşecurilor, obişnuinţa cu păcatul şi patimile, aderarea la un sistem amoral, apatia sau lipsa de interes şi de iniţiativă în viaţa noastră Ci înseamnă acceptarea şi împăcarea cu latura existenţei noastre întunecate sau negative, care există la fel ca şi cea luminoasă şi creatoare, înţeleg că pe lângă bun sunt şi rău, că pe lângă luminos sunt şi destul de întunecat Hotărăsc ce vreau, ce-mi doresc să fac cu acest întuneric care se întinde înăuntrul meu Dacă-l ignor, el va continua să existe şi să funcţioneze independent de dorinţa mea Dacă-l neg, pur şi simplu încerc să nu-mi văd întreaga existenţă, deoarece şi aceasta este parte din viaţa mea sufletească Un om sau o societate care nu acceptă atât realitatea pozitivă, cât şi pe cea negativă ca şi cunoaştere spre creaţie şi propăşire nu poate decât să eşueze într-un tărâm al imaginarului, adică în tărâmul negării şi în consecinţă al nihilismului Pentru a crea ceva ai nevoie să te sprijini de ceva, să aşezi pensula şi culorile, sunetele şi imaginile Nu are importanţă dacă materia primă nu este cea mai bună De altfel, o lucrare de artă nu are valoare numai prin materialele ei, ci prin expresie şi măiestrie; prin suflul creator, prin simţirea profundă, care sunt percepute ca o atingere, ca un contact creator al subiectivului cu obiectivul, al creatorului cu creaţia Arta se naşte atunci când simţământul interior lipsit de formă primeşte contur şi compoziţie, iar aceasta nu se poate întâmpla când oamenii nu înţeleg să facă pace cu adâncul sinelui lor Intunericul trebuie să devină lumină Şi devine lumină de fiecare dată când această materie interioară brută ajunge în conştiinţă şi ia formă Se construieşte şi se exprimă ca legătură cu şinele nostru şi prin comuniune cu ceilalţi Dacă nu iubim şi nu cuprindem înăuntrul nostru propriul sine cu adâncă acceptare, nu există evoluţie în nici o zonă, nici în lumea noastră interioară, nici în comunitatea din care facem parte Nu este deloc întâmplător nihilismul social şi cultural al neo-elenismului Acesta izvorăşte dintr-o coexistenţă ireconciliabilă a unui eu haotic cu partea creatoare şi luminoasă a existenţei sale Este neputinţa de a mânui pozitiv simţirile primitive, neputinţa de a le da formă şi structură Inchipuiţi-vă un om care iubeşte, dar nu o poate exprima, nu poate da chip sau formă simţământului său de iubire Ce face atunci? Incepe să se răzbune, să invidieze sau să urască pe acela sau pe aceea pe care l-a iubit sau iubit-o mult Nu are nici un sens să ne împotrivim realităţii din noi Acest lucru nu poate aduce decât alte împotriviri şi contradicţii Alte răni peste rănile existente Nu avem nici cel mai mic câştig lucrând într-o continuă negare şi aversiune faţă de şinele nostru Oricât am spune: Nu vreau să fiu cel care sunt!, în realitate suntem această persoană contradictorie Există o singură soluţie: să ne iubim rănile Să le considerăm, aşa cum spunea şi Kafka, singura zestre a existenţei noastre Zestrea strămoşilor noştri pe care suntem chemaţi s-o vindecăm Nu prin negare, ci prin iertare Deschizând existenţa noastră pentru a putea cuprinde înăuntrul ei pe toţi aceia care într-un fel sau altul, ereditar, biologic, psihologic, social au influenţat mai mult sau mai puţin personalitatea noastră Ceea ce simţim că suntem şi care, de atât de multe ori, ne îngreunează contactul cu adâncul şi adevăratul nostru sine Iertându-i, făcându-le adică loc în existenţa noastră, am făcut deja primul mare pas, care este acceptarea pozitivă a tuturor acelor elemente care compun personalitatea noastră Imediat după aceasta putem să le şi vindecăm Adică să învăţăm să trăim, să existăm funcţional, creator şi eficient, în ciuda problemelor sau laturilor contradictorii ale existenţei noastre Aşa ne vom bucura de lumină şi nu ne vom îngrozi de întuneric CALEA SPRE TINE ÎNSUŢI, EDITURA SOPHIA – CRESTINISM ORTODOX